text: শেরপুর সরকারি কলেজ শেরপুর জেলায় অবস্থিত একটি জাতীয় বিশ্ববিদ্যালয় অধিভুক্ত কলেজ। ১লা মার্চ ১৯৮০ সালে কলেজটি সরকারি কলেজে উন্নীত হয়। মূলত কলেজটি প্রতিষ্ঠা হয় ১৯৬৪ সালে। পরবর্তীতে ১৯৬৫ সনের নভেম্বরের দিকে বর্তমানে কলেজের টিনসেড ঘরটিতে কলেজের ক্লাস শুরু হয়। কলেজটির বর্তমান অধ্যক্ষ প্রফেসর মোঃ আব্দুর রশীদ।
  
  ইতিহাস
  বিখ্যাত মোঘল সম্রাট মহামতি আকবরের আমলে আদি ব্রহ্মপুত্র নদের উত্তর-পূর্ব পাড় হতে গারো পাহাড়ের পাদদেশ পর্যন্ত সু-বিস্তৃত অঞ্চলের একটি পরগনার নাম ছিল দশকাহনিয়া। পরবর্তীতে বাংলার বিখ্যাত গাজী বংশের উত্তর পুরুষ ও পরগণা দশকাহনিয়ার জায়গীরদার শের আলী গাজীর পূণ্যস্মৃতি বিজরিত এ অঞ্চলটি তার নামানুসারে শেরপুর নাম ধারণ করে। বৃটিশ আমলের জমিদারদের দ্বার অবহেলিত ও শোষিত এ বিরাট জনগোষ্ঠি সংগত কারণেই পশ্চাদপদ জনগোষ্ঠি হিসেবে পরিগণিত। তখনকার সেই পিছিয়ে পড়া জনগণকে শিক্ষিত করে তোলার পাশাপাশি উচ্চ শিক্ষার জন্য কলেজ প্রতিষ্ঠার স্বপ্ন ছিল দীর্ঘদিনের। কিন্তু কোন স্বপ্নই সাধনা ছাড়া বাস্তবায়ন সম্ভব নয়। তাই শেরপুরের জনসাধারণ ও তৎকালীন নেতৃবৃন্দের উদ্যম, শ্রম ও ঐকান্তিক প্রচেষ্ঠার ফসল হিসেবেই ১৯৬৪ সালের জি.কে পাইলট উচ্চ বিদ্যালয়ের ব্যায়ামাগারে শেরপুর কলেজ নামক ছোট শিশুটির জন্ম হয়। হাঁটি হাঁটি পা পা করে প্রায় ১৬ মাস পর্যন্ত জন্মস্থানেই কলেজটির সকল কার্যক্রম চলতে থাকে। পরে ১৯৬৫ সলের নভেম্বরের দিকে বর্তমান কলেজের টিনসেড কক্ষের নির্মান কাজ সমাপ্তির পরই যথারীতি বর্তমান কলেজের ক্লাস শুরু হয়। সে সময় থেকে আজ পর্যন্ত কলেজের অনেক উন্নতি সাধিত হয়েছে। অনেক চরাই উৎড়াই পার হয়ে ১৯৮০ সালের ১লা মার্চ কলেজটি সরকারি কলেজ হিসেবে আত্মপ্রকাশ করে। জন্মলগ্ন থেকেই কলেজটিতে সহশিক্ষা বিদ্যমান।[৩]
  
  সংক্রমণিকা
  
  তথ্যসূত্র
  ৩। http://www.sherpurgovtcollege.edu.bd/
  
  বহিঃসংযোগ
  
  বিষয়শ্রেণী:শেরপুর জেলার কলেজ
  বিষয়শ্রেণী:১৯৬৪-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:ময়মনসিংহ বিভাগের শিক্ষা প্রতিষ্ঠান
  বিষয়শ্রেণী:১৯৬৫-এ প্রতিষ্ঠিত শিক্ষা প্রতিষ্ঠান
title: শেরপুর সরকারি কলেজ